OpenLLM-France/wikimedia huggingface dataset:
# Karditsa (unitate erregionala)

Karditsa (grezieraz: Περιφερειακή ενότητα Καρδίτσας) Greziako unitate erregionala da, Tesalian dagoena. Karditsa hiriaren inguruan dago.
Karditsa sei udalerritan banaturik dago:
* Argithea (2)
* Karditsa (1)
* Plastiras aintzira (Limni Plastiras, 3)
* Mouzaki (4)
* Palamas (5)
* Sofades (6)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q212810
* Multimedia: Karditsa Prefecture / Q212810
# Kardinalitate

Matematikan, kardinaltasuna edo kardinalitatea multzo bateko elementu-kopurua adierazten du. Adibidez, A = {2, 4, 6} multzoaren kardinalitatea 3 da, hiru elementu dituelako. A multzo baten kardinalitatea | A |, n(A), card(A), edo # A adierazten da.

## Multzoen kardinalitatea

Multzo finitu baten kardinalitatea bere elementuen kopurua besterik ez den bitartean, nozioa multzo infinituetara zabaltzeko, normalean, konparazioaren nozioa multzo arbitrarioetan (bereziki infinituetan) definitzen hasten gara. N-ren funtzio bijetiboa E-n. E N-ren azpimultzo propioa den arren, bi multzoek kardinalitate bera dute.

### 1. definizioa

|A | = | B | A eta B multzo bik kardinaltasun bera dute bijekzio bat badago, hau da, funtzio injektiboa eta surjetiboa, A-tik B-ra. Multzo hauek ekipotenteak edo talde-lenteak direla esaten da. Erlazio hau A ≈ B edo A ~ B adieraz daiteke. Adibidez, zenbaki bikoiti ez-negatiboen E = {0, 2, 4, 6, ...} multzoak naturalaren N = {0, 1, 2, 3, ...} multzoaren kardinalitate bera du. zenbakiak, f (n) = 2n funtzioa E-ren N-ren bijekzioa baita. 7

### 2. definizioa

|A | ≤ | B | A-k B-ren kardinalitatearen berdina edo txikiagoa du A-tik B-rako funtzio injektibo bat badago.

### 3. definizioa

|A | << B | A-k kardinalitatea B-ren kardinalitatea baino hertsiki txikiagoa du B-n A-ren funtzio injektibo baina ez bijektibo bat badago.

## Zenbaki kardinalak

Aurrekoan, kardinalitatea funtzionalki definitu zen. Hau da, multzo baten kardinalitatea ez zen objektu zehatz gisa definitzen. Hala ere, honela defini dezakezu objektu bat: Kardinalitate bera edukitzearen erlazioari ekipotentzia deritzo, eta hau multzo guztien klasearen baliokidetasun-erlazioa da. Erlazio honen pean A multzo baten baliokidetasun-klasea, beraz, A-ren kardinalitate bera duten multzo guztiek osatzen dute. Bi modu daude multzo baten kardinalitatea definitzeko. A multzo baten kardinalitatea bere baliokidetasun-klase gisa definitzen da ekipotentzian. Multzo adierazgarri bat izendatzen da baliokidetasun-klase bakoitzerako. Aukerarik ohikoena klase horretako hasierako ordinala da. Hau multzo axiomatikoen teorian zenbaki kardinalaren definizio gisa hartzen da. Aukeraren axioma onartuz, multzo infinituen kardinalitateak adierazten dira:
$\aleph _{0}<\aleph _{1}<\aleph _{2}<\ldots .$
Ordinal bakoitzerako $\alpha$, $\aleph _{\alpha +1}$, $\aleph _{\alpha }$. baino handiagoa den kardinalik txikiena da.

## Ikus, gainera

* Zenbaketa

## Kanpo estekak

* Datuak: Q4049983
* Multimedia: Cardinality / Q4049983
# Karditsa

Karditsa (grezieraz: Καρδίτσα, karˈðit͡sa ahoskatua) Greziako hiria eta udalerria da, izen bereko unitate erregionaleko hiriburua dena.

## Auzoak

* Agiopigi
* Artesiano
* Karditsa
* Karditsomagoula
* Palioklissi
* Rousso

## Biztanleria

| Urte | Hiria | Udalerria |
| 1991 | 32.884 | 55.702 |
| 2001 | 35.750 | 57.089 |
| 2011 | 38.554 | 56.747 |

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q214212
* Multimedia: Karditsa / Q214212
# Kardiologia

Kardiologia da aparatu kardiobaskularraren gaixotasunetaz arduratzen den espezialitate medikoa, zehazki bihotzarekin lotutakoetaz.

## Lotutako gaixotasunak

* Arritmiak.
* Bihotzaren tumoreak.
* Bihotz-gutxiegitasuna.
* Kardiopatia iskemikoa.
* Miokardiopatiak.
* Sortzetiko kardiopatiak.
* Perikardioaren gaixotasunak.

## Diagnostikoa

Diagnostikoa lortzeko oso garrantzitsua da miaketa fisiko ona egitea, murmurioak, arritmiak eta bestelako zeinuak antzemateko. Bestela, proba osagarriak baliatzen dituzte kardiologoek ahalik eta zehaztasun handiena lortzeko.
Hauexek dira proba osagarrien artean garrantzitsuenak:
* Elektrokardiograma (EKG).
* Toraxaren erradiografia.
* Ekokardiograma edo bihotzaren ekografia.
* Ergometria edo esfortzu-proba.
* EKG-Holter.
* Bihotzaren kateterismoa.

## Tratamendua

Farmakoei dagokienez, hauexek dira Kardiologian askotan erabilitakoak:
* Diuretikoak.
* Antiarritmikoak.
* Antiagregatzaileak.
* Antikoagulatzaileak.
* Antihipertentsiboak.

## Kanpo estekak

* Euskal Herriko Kardiologia Elkartea (SVNCARDIO) (Gaztelaniaz)
* Sociedad Española de Cardiología
* Fédération Française de Cardiologie
* Datuak: Q10379
* Multimedia: Cardiology / Q10379
# Katharinenheerd

Katharinenheerd Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 161 biztanle zituen 8,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q20781
* Multimedia: Katharinenheerd / Q20781
# Katherina Hetzeldorfer

Katherina Hetzeldorfer (Nuremberg, ? - Speyer, 1477) homosexuala izateagatik exekutatu zuten lehen emakume erregistratua izan zen. Rhin ibaian ito zuten, Speyerren, gaur egungo Alemanian.

## Biografia

Nurembergekoa zen jatorriz, eta 1475ean,ahizpatzat deskribatzen zuen emakume batekin batera, gizon gisa jantzita, Speyerrera aldatu zen. 1477an, homosexualitateagatik eta gizonarena egiteagatik epaitu zuten. Bera eta ahizpa gizon eta emakume gisa bizi zirela norbaitek salatu ondoren auzipetu zuten. Bi emakumeri ere sexua erosi ziela esan zuten, eta sexu-harremanetan ere sexu biologikoa ezagutu ez zutela adierazi zuten. Haietako batek larruz egindako uhaldun kontsolagailu gorri bat erabili zuela adierazi zuen. Hetzeldorfer Rhin ibaian itota exekutatu zuten.

## Historia

Hetzeldorfer aurretik ez dago emakumeen homosexualitateagatiko exekuzioen erregistrorik (ekintza homosexual maskulinoengatik edo sodomiagatik egindako exekuzioak, berriz, arruntak ziren), eta ondorengo kasuen kopuru oso mugatua, nahiz eta emakumeen homosexualitatea ere "naturaren aurkako krimentzat" jo. Europan emakumeen homosexualitateagatik egindako ondorengo exekuzioen artean Catherine de la Maniere eta Francoise de l'Estrage, 1537an, Frantzian egindakoak daude. Jazarpen kasu ospetsu bat Agatha Dietschirena izan zen, 1547an.

## Erreferentziak

* ↑ Katherine Crawford (2007). European Sexualities, 1400-1800. Cambridge University Press. 162.or. ISBN 978-0-521-83958-7.
* ↑ Helmut Puff (2003). Sodomy in Reformation Germany and Switzerland, 1400-1600. University of Chicago Press. 32-33. or. ISBN 978-0-226-68505-2.

## Kanpo estekak

* Datuak: Q18604647
# Katherine Anne Porter

Katherine Anne Porter (Indian Creek, Texas, 1890eko maiatzaren 15a - Silver Spring, 1980ko irailaren 18a) Estatu Batuetako idazlea izan zen.
Kontakizun laburretan trebea izan zen, estilo-, forma- eta hizkera-aldetik. Obra nagusiak Flowering Judas (1930), Pale Horse, Pale Rider (1939) eta Collected Short Stories (1965, Pulitzer saria) dira. Ship of Fools eleberria (1962, Zoroen itsasontzia) alegoria moral bat da, 1931n alemaniar itsasontzi batean kokatuta dagoena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q236958
* Multimedia: Katherine Anne Porter / Q236958
# Jonassonita

Jonassonita sulfuro motako minerala da.

## Ezaugarriak

Jonassonita sulfuro mineralaren formula kimikoa hau da: ${\ce {AuBi5S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Jonassonite: Mineral information, data and localities.» www.mindat.org (Noiz kontsultatua: 12-05-2019).
# Jonatan Makabearra

Jonatan Makabearra edo Jonatan Apfus (hebreeraz: יוֹנָתָן‎ אַפְּפוּס‎, Yōnāṯān ʾApfūs; antzinako grezieraz: Ἰωνάθαν Ἀπφοῦς, Iōnáthan Apphoûs) juduen apaiz nagusia izan zen, k.a. II. mendean Makabearren matxinadan buruzagietako bat ere.
Matatias apaizaren semea izan zen, bere familiarekin juduek seleukotar erregeen aurka egindako matxinada patriotiko eta erlijiosoaren bultzatzaile eta arima izan zena.
«Makabear» izenaren jatorriari buruzko hainbat aieru egin dira, oraindik ere etimologia eztabaidatukoa izanda. Izena siriar maqqaba (euskaraz: «mailu edo mazoa») ahotsetik erator liteke, seleukotarren aurkako bere balentria militarrei erreferentzia eginez.

## Biografia

Judas Makabearra bere anaia hil zenean, alderdi matxinoaren agintea hartu zuen. Politikari trebea izan zen, eta Seleukotar Inperioko gatazka dinastikoekin bere onerako jolasten jakin zuen. Jerusalemen jabe egitea lortu zuen modu iraunkorrean, eta K.a. 152an Alexandro Balas seleukotar erregegaiak apaiz nagusi izendatu zuen, handik gutxira seleukotar tronuan nagusituko zena. Jonatanek Ekron, Efram, Lidda eta Ramatainen lagapena lortu zuen Alexandroren eta bere ondorengo Demetrio II.a Nikatorren aldetik. Honek ez zion eragotzi Diodoto Trifonekin aliatzea, honek Demetrioren seleukotar tronurako aurkari bihurtu zuelarik. Hala ere, Trifon bera izan zen buruzagi juduari tranpa bat jarri ziona, Ptolemaisen harrapatu eta geroago Baskaman, Transjordanian, hil zuena.
Boterea Simon Makabearra anaiaren esku geratu zen, eta honek mausoleo handi bat egin zion Modi'inen.

## Erreferentziak

* 1 2 Rivas, Luis H.. (2010). Diccionario de personas y lugares de la Biblia. Buenos Aires: Amico, 187 or. ISBN 978-987-25195-4-4..
* ↑ 1 M 12:33-38,1 M 12:41-53
* ↑ Flavio Josefo, 'Antigoaltasun juduak' 13.5.10; 13.6.1-3
* ↑ 1 M 13:12-30
* ↑ Flavio Josefo, 'Antigoaltasun juduak' 13.6.5

## Kanpo estekak

* Datuak: Q75043
* Multimedia: Jonathan Apphus / Q75043
# Jonasen Liburua

Jonasen Liburua, Bibliako liburu bat da, Itun Zaharrean eta Tanajen agertzen dena.
Liburuak, Jonas profetari buruz hitz egiten du, eta ondo ezagutzen den istorio bati buruz, non Jainkoak, Jonasi, Niniveko herriari predikatzea agintzen dion, damutzera konbentzitzeko edo, halakorik gertatu ezean, suntsituak izateko. Jonas, hasiera batean, beste norantza batean ihes egiten saiatu zen, beste ontzi batean igo, eta, handik gutxira, ekaitz bat hasi zen. Ontzian zegoen jendeak, bakoitzak bere jainkoari erregutu zion, baina ekaitzak jarraitu egin zuen; orduan, Jonasen bila joan ziren, lotan zegoena, eta bere jainkoari erregutzeko eskatu zioten. Jonasek, Jainkoaren presentziatik ihesi zebilela aitortzen die, eta, uretara botatzen bazuten, ekaitza amaituko zela. Hala egin zuten, eta, berehala, ekaitza baretu egin zen. Jehovák, Jonas irentsiko zuen arrain handi bat prestatu zuen, benetan, balea bat zena. Balearen barnean hiru egun eman ondoren, Jonasek otoitz egin zuen eta Jainkoak erantzun egin zion, baleak, orduan, Jonask lurrerantz bota zuelarik.
Ondoren, Ninivera predikatzera joan zen. Bertako jendeak, hitza jaso zuen, eta barau egin eta damutu egin ziren. Jonas, jainkoak, herria, damutu ondoren ez zuela zigortu ikustean, haserre bizian jarri zen, eta hiritik irten zen. Baina Jainkoak, azkenean, erakutsi beharrekoa erakusten dio.

## Kanpo estekak

* Datuak: Q178819
* Multimedia: Book of Jonah / Q178819
* Jatorrizko testuak: Biblia/Jonas
# Jonas da Silva Santos

Jonas da Silva Santos (1998ko otsailaren 20a - ) Brasilgo futbolaria da.
Hainbat futbol taldetan jokatu du, esaterako Tochigi SC.

## Kanpo estekak

* (Japonieraz) J.League Data Site
* Datuak: Q60990040
# Jonas eta hozkailu beldurtia

Jonas eta hozkailu beldurtia, Juan Kruz Igerabidek idatzitako liburua da, Haur eta Gazte Literaturaren alorrean sailkatua. Lehenengo edizioa 1998. urtean argitaratu zen Aizkorri argitaletxearen bidez eta edizioaren ilustratzailea Mikel Valverde izan zen.

## Argumentua

Jonas txikia bakar-bakarrik geratu da etxean, ama dendara jaitsi bitartean. Beldurrak irentsi du Jonas txikia, eta etxeko gauza guztiak ere beldurrez daudela iruditzen zaio. Zeure hozkailua ere beldurtia al da?

## Pertsonai nagusiak

Jonas, protagonista nagusia. Haurra da.

## Itzulpenak

Gaztelaniaz: Jonás y el frigorífico miedoso (ilustratzailea: Mikel Valverde) ISBN 84-241-3369-2

## Sariak

1999 - Euskadi saria - Euskarazko haur eta gazte literatura

## Erreferentziak

* ↑ interaktiboa, 2011 iametza. Euskal Idazleen Elkartea. Idazleak. (Noiz kontsultatua: 2017-11-17).
* ↑ Valverde, Mikel - Auñamendi Eusko Entziklopedia. (Noiz kontsultatua: 2017-11-15).

## Kanpo estekak

* Jonas eta hozkailu beldurtia ipuinaren irakurketa Vimeon.
* Euskadiko Irakurketa Publikoko Sarean
* Datuak: Q33135497
# Jonas de Geus

Jonas de Geus (1998ko apirilaren 29a) herbehereetako belar-hockey jokalari profesionala da. 2024ko Udako Olinpar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2017 | Amstelveen | 01 ! | Gizonezkoa |
| 2019 | Anberes | 03 ! | Gizonezkoa |
| 2021 | Amstelveen | 01 ! | Gizonezkoa |
| 2023 | Mönchengladbach | 01 ! | Gizonezkoa |

## Erreferentziak

* ↑ Txantiloi:Dutch «Jonas de Geus» hockey.nl.
# Jonaswalde

Jonaswalde Alemaniako udalerria da. Turingia estatuan dago, [[Altenburger Land (barrutia)|Altenburger Land]] barrutian. 2014an 308 biztanle zituen 6,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q47033
* Multimedia: Jonaswalde / Q47033
# Jonatan Hellvig

Anders Jonatan Hellvig (2001eko urriaren 5a) hondartza-boleiboleko jokalari suediarra da. David Åhman taldekidearekin batera urrezko domina irabazi zuen 2024ko Udako Olinpiar Jokoetan, Parisen.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Hondartza-boleia |
| Munduko Txapelketak ||||
| Urtea | Lekua | Domina | Kategoria |
| 2023 | Mexiko | 02 ! | Hondartza-boleia |
| Europako Txapelketak ||||
| Urtea | Lekua | Domina | Kategoria |
| 2022 | Munich | 01 ! | Hondartza-boleia |
| 2023 | Viena | 01 ! | Hondartza-boleia |

## Erreferentziak

* ↑ (Suedieraz) «Jonatan Hellvig, 22 år» hitta.se.
# KGB

KGB (errusieraz: КГБ, Комит́ет Госуд́арственной Безоп́асности, translit.: Komitet gosudarsvennoi bezopasnosti, euskaraz: «Estatuko Segurtasun Komitea») SESBren barneko zein kanpoko kontraespioitza eta segurtasuna kontrolatzeko erakundea izan zen 1954-1991 artean.

## Zuzendaritza Nagusia

Zuzendaritza Nagusia KGB Zuzendariarekin, bat edo bi zuzendariorde eta lau-sei ordezkorekin osatzen zen.

### Zuzendaritzak

* Lehen Zuzendaritza (Kanpo Ekintza): Sobietar Batasunetik kanpo egindako inteligentzia eta ekintzen ardura zuena.
* Bigarren Zuzendaritza: Sobiet Batasuneko barnean sobietar hiritarren eta kanpotarren kontrainteligentzia eta zaintza politikoaren arduraduna.
* Hirugarren Zuzendaritza (Indar Armatuak): Sobietar Indar Armatuen barnean kontrainteligentzia eta zaintza politikoaren arduraduna.
* Laugarren Zuzendaritza (Garraio Segurtasuna)
* Bosgarren Zuzendaritza: Barne segurtasuneko arduraduna, oposizio politikoa, erlijiosoa, artistak etab. kontrolpean izateko eta komunikabideen zentsuraren arduraduna;
* Seigarren Zuzendaritza (Kontrainteligentzia Ekonomikoa eta Industria Segurtasuna)
* Zazpigarren Zuzendaritza (Zaingoa): Sobietar herritarrak eta kanpotarrak zaintzeko.
* Zortzigarren Zuzendaritza: komunikazioa, atzerriko komunikabideen kontrola eta kriptologia sistemak.
* Bederatzigarren Zuzendaritza (Zaintza): 40.000 ziren, uniformedun kideko guardiak. Sobietar Batasuneko Alderdi Komunistaren buruzagien bizkartzain, Sobietar Gobernuaren instalazioen (nuklear armen biltegiak barne) zaintzaren arduradunak.
* Hamabosgarren Zuzendaritza (Gobernuko Eraikinen Segurtasuna)
* Hamaseigarren Zuzendaritza (Komunikazioen eragozpenak eta SIGINT)
* Mugazainen Zuzendaritza: 245.000 ziren, mugazainak.
* Ekintzak eta Teknologia Zuzendaritza: Laborategiak eta hainbat baliabideren ikerketaguneak.

### Sailak

* KGB, Langileen Saila
* KGB, Idazkaritza
* KGB, Euskarri Teknikoaren taldea
* KGB, Finantza Saila
* KGB, Agiritegia
* KGB, Administrazio Saila eta
* SBAK Batzordea.
* KGB OSNAZ (Spetnaz edo Ekintza Bereziak):
** Alpha Taldea,
** Beta Taldea, Delfin, eta
** Vimpel,
* Kremlineko Zaintza Indarra: Bederatzigarren Zuzendaritzaren pean. Presidiumeko bizkarzainak, eta 1992tik aurrera Presidentziako Segurtasuna.

## KGBren bilakaera

| 1917 | Txeka |
| 1922 | NKVD (GPU) |
| 1923 | OGPU |
| 1934 | NKVD (GUGB) |
| 1941 | NKGB |
| 1941 | NKVD (GUGB) |
| 1943 | NKGB |
| 1946 | MGB |
| 1947 – 1951 | KI |
| 1953 | MVD |
| 1954 | KGB |

## Kanpo estekak

* Datuak: Q80919
* Multimedia: KGB / Q80919
# KF Vllaznia Shkodër

KS Vllaznia Shkodër (izen osoa albanieraz: Klubi i futbollit Vllaznia Shkodër) Albaniako futbol taldea da, Shkodër hirikoa. Albaniako 9 Liga eta 6 Kopa irabazi ditu.

## Palmaresa
### Albanian: 17

* Albaniako Liga (9): 1940*, 1945, 1946, 1972, 1974, 1978, 1983, 1992, 1998, 2001.
** 1940koa ez da ofiziala
* Albaniako Kopa (8): 1965, 1972, 1979, 1981, 1987, 2008, 2021, 2022.
* Albaniako Superkopa (2): 1998, 2001.

## Kanpo estekak

* (Albanieraz) Webgune ez-ofiziala
* Datuak: Q81566
* Multimedia: KS Vllaznia Shkodër / Q81566
# KG Mobility

KG Mobility Corporation (koreeraz: 케이지모빌리티 주식회사), KGM laburtua, Hego Koreako automobil-fabrikatzailea da, egoitza nagusia Seulen duena. 1954an sortua, konpainiak SsangYong Motor Company izena hartu zuen 1988an, 1986an SsangYong Taldea chaebolk erosi ondoren. Daewoo Motorsek, SAIC Motorek eta Mahindra & Mahindrak SsangYong erosi zuten. 2022an, KG Groupek erosi zuen enpresa, eta 2023ko martxoan hartu zuen egungo izena.

## Egungo modeloak

| Izena | Produkzioa |
| SUVak |||
| KGM Rexton | 2001–egun |
| KGM Tivoli | 2015–egun |
| KGM Tivoli XLV | 2016–egun |
| KGM Torres | 2022–egun |
| KGM Korando | 1983–2006, 2010–egun |
| Pickupak |||
| KGM Musso (Pickup) | 2018–egun |

## Kanpo estekak

* Datuak: Q221869
* Multimedia: KG Mobility / Q221869
# KIA

KIA, beste batzuen artean, hurrengoa izan daiteke:
* Kia Motors, Hego Koreako automobil-fabrikatzailea;
* ingelesezko killed in action, Borrokan hilda;
* Kuwait Investment Authority, Kuwaiteko inbertsio funts subiranoa.
# KF Skënderbeu Korçë

KF Skënderbeu Korçë (izen osoa albanieraz: Klubi futbollistik Skënderbeu Korçë) Albaniako futbol taldea da, azken urteetan nagusi dena, Korçë hirikoa. Albaniako 7 Liga irabazi ditu, lehenengoa 1933an eta hurrengoak 2011. urtetik aurrera.

## Historia

Hilë Mosi politikari eta poetak sortu zuen Vllazëria izenarekin 1909an Korçëko lehen futbol taldea. Ondoren beste hainbat talde sortu ziren, haien artean 1925ean Skënderbeu. 1930an Albaniako liga nagusian hartu zuen parte eta lehenengo garaipena berehala iritsi zitzaion 1933an hain zuzen ere.
Bigarren Mundu Gerraren ondoren apal ibili zen eta sarritan bigarren mailan aritu zen. Hala ere hiru aldiz jokatu zuen Albaniako Koparen finala, 1958, 1965 eta 1976an, baina hiruretan galtzaile atera zen.
2009 urtean Albaniako Superligara igo zen eta "urrezko garaia" hasi zitzaion 2011tik 2016 arteko liga guztiak irabazi baititu. 2018an Kopa eskuratu zuen lehen aldiz.
Urte hauetan Txapeldunen Ligako kanporaketetan aritu da emaitza aipagarririk gabe. 2014ean hirugarren kanporaketa jokatzera iritsi zen baina Shakhter Karagandy kazakhstandarrak kanporatu zuen.

## Uniformea

* 2012-2013 ||
* 2013-2014 ||
* 2014-2015 ||
* 2015-2017 ||
* 2017-2019 ||

## Palmaresa
### Albanian: 11

* Albaniako Liga (8): 1933, 2011, 2012, 2013, 2014, 2015, 2016, 2018.
* Albaniako Kopa (1): 2018.
* Albaniako Superkopa (3): 2013, 2014, 2018.

## Kanpo estekak

* (Albanieraz)(Ingelesez) Webgune ez-ofiziala
* Datuak: Q73996
* Multimedia: KF Skënderbeu Korçë / Q73996
# KF Llapi

KF Llapi (albanieraz: Klubi Futbollistik Llapi) Kosovoko futbol taldea da, Podujevo hirikoa. Kosovoko kopa irabazi zuen 2021ean.

## Historia

Taldea 1932an sortu zen eta Jugoslavia zen garaian FK Lab izena izan zuen.
2017an Kopa finalera iritsi zenean aro on baten hasiera izan zen. 2018 eta 2019an ligan hirugarren egin zuen eta 2021ean aurreneko titulua eskuratu zuen, Kopa, 2. mailako Dukagjini taldeari penalti jaurtiketetan irabazita.

## Palmaresa

* Kosovoko Liga (0): bigarren 2023-24an.
* Kosovoko Kopa:
** Txapelduna (2): 2021, 2022
** Finalista (1): 2017

## Kanpo estekak

* KF Llapiren webgune ofiziala
* Datuak: Q1718617
# KF Shkupi

FK Shkupi (mazedonieraz ФК Шкупи, albanieraz Klubi Futbollistik Shkupi) Ipar Mazedoniako Errepublikako futbol talde arrakastatsuena da, Skopje hiriburukoa.

## Historia

2012an diru arazoen erruz FK Sloga Jugomagnat desegin behar zenean FC Albarsa taldearekin bat egin eta FK Shkupi sortu zen. Dena den Ipar Mazedoiako Federazioak ez du Shkupi Slogaren ondorengo kontsideratzen. 2021ean Ligako txapeldunordea izan zen eta 2022an Liga irabazi zuen.

## Palmaresa
### Mazedonian: 1

* Ipar Mazedoniako liga:
** Txapelduna (1): 2021-22
** Bigarrena (1): 2020-21
* Ipar Mazedoniako kopa (0)

## Kanpo estekak

* (Mazedonieraz) Webgune ofiziala
* Datuak: Q16839383
# KF Tirana

KF Tirana (izen osoa Klubi i Futbollit Tirana) Albaniako futbol talde arrakastatsuena da, Tirana hiriburukoa. Albaniako 24 Liga eta 15 Kopa irabazi ditu. SF Tirana (Sport Klubi Tirana) kirol elkartearen futbolaren ataa da.

## Historia

1920 urtean albaniar abertzaleek Agimi Kirol Elkartea sortu zuten, hemen dago gaur egungo SK Tiranaren jatorria. Aurrez, 1911 urtean Albanian futbol txapelketa bat sortu zen eta KF Tirana izeneko talde batek irabazi zuen. Gaurko KF Tirana taldeak bere palmaresean jartzen badu ere Albaniako Futbol Federazioak ez du ontzat hartzen.
30. hamarkadan Albaniako talde nagusia bihurtu zen 1930 eta 1942 artean 8 Liga irabaziz, baina Bigarren Mundu Gerra garaiko garaipen biak (1939 eta 1942koak) berriz ere ez ditu federazioak onartzen. Erregimen komunistak ez zuen begi onez ikusten FK Tirana izen anglosaxoia eta 17 Nentori izena hartzera behartu zuen. Taldeak aurka egin zuen baina hala ere izena hartu behar izan zuen eta hurrengo bi hamarkadetan ondorioak jasan zituen, batez ere Estatuak babesturiko beste bi taldeen aurrean (Dinamo Tirana|Dinamo eta Partizani) talde ahula bihurtu baitzen. Bere historiako garairik okerrena izan zen.
60. hamarkadan titulu berriak iritsi baziren ere 80 eta 90. hamarkadan bihurtu zen berriz ere Albaniako talde nagusia.
XXI mendean 6 Liga eta 6 Kopa eskuratu ditu. 2016-17 denboraldian 9. egin eta maila galdu zuen arren Kopako eta Superkopako txapelduna izan zen. Hurrengo urtean maila gorenera itzuli zen eta 2020an liga berri bat irabazi zuen.

## Uniformea

* 2017-18 ||
* 2018-19 ||
* 2019-21 ||
* 2022-23 ||

## Palmaresa
### Albanian: 53

* Albaniako Liga (26): 1930, 1931, 1932, 1934, 1936, 1937, 1965, 1967, 1968, 1970, 1982, 1985, 1988, 1989, 1995, 1996, 1997, 1999, 2000, 2003, 2004, 2005, 2007, 2009, 2020, 2022.
* Albaniako Kopa (16): 1939, 1963, 1976, 1977, 1983, 1984, 1986, 1994, 1996, 1999, 2001, 2002, 2006, 2011, 2012, 2017.
* Albaniako Superkopa (11): 1994, 2000, 2002, 2003, 2005, 2006, 2007, 2009, 2011, 2012, 2017.

### Nazio artean: 0

* Balkandarren Kopa (0): finalista 1983an.

## Kanpo estekak

* (Albanieraz)(Ingelesez) Webgune ez-ofiziala
* Datuak: Q210170
* Multimedia: KF Tirana / Q210170